Komission kertomus Euroopan parlamentille ja neuvostolle EMOTR:n tukiosaston menojen kehityksestä Varojärjestelmä Nro 9–10/2006 /* SEK/2006/1493 lopull. */





[pic] | EUROOPAN YHTEISÖJEN KOMISSIO | Bryssel 20.11.2006 SEK(2006) 1493 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä Nro 9–10/2006 SISÄLLYSLUETTELO 1. JOHDANTO 3 2. KUVAUS VUODEN 2006 TALOUSARVION TOTEUTUMISESTA 3 3. PÄÄTELMÄT 5 1. JOHDANTO Liitteessä 1 esitetään talousarvion tosiasiallisen toteutumisen taso 16. lokakuuta 2005 ja 31. elokuuta 2006 välisenä aikana suhteessa indikaattorin osoittamaan menoprofiiliin, joka on määritelty talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000[1] 7 artiklan säännösten perusteella. 2. KUVAUS VUODEN 2006 TALOUSARVION TOTEUTUMISESTA Seuraavassa on lyhyt kuvaus tosiasiallisen ja indikaattorin osoittaman toteutumistason välisistä merkittävimmistä eroavaisuuksista vuoden 2006 talousarvion eri alojen osalta. (Huom: suluissa esitetään yli- (+) tai alikäytön (–) nykyinen taso). 2.1. Valuuttoihin vaikuttavat tekijät Dollarin pariteetti euroon nähden Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin vaikuttaa euron ja dollarin välinen kurssikehitys. Asetuksen (EY) N:o 2040/2000 8 artiklan 1 kohdan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2005 heinä-syyskuussa eli 1 € = 1,22 $. Olisi huomattava, että keskimääräinen pariteetti oli 1. elokuuta 2005 ja 31. heinäkuuta 2006 välisenä aikana noin 1 € = 1,22 $, eli vuoden 2006 talousarvion laatimisessa käytetyn kurssin tasolla. 2.2. Alaotsake 1a: YMP-menot (lukuun ottamatta maaseudun kehittämistä) 2.2.1. Maatalousmarkkinoiden interventiot (–399,1 milj. euroa) Komission toteaa, että jäsenvaltioiden toimittamien ennusteiden perusteella alikäyttö 31. elokuuta 2006 päättyvällä jaksolla laskee noin –363 miljoonan euron tasolle varainhoitovuoden loppuun mennessä. Komissio on tarkistanut talousarviovaatimuksia koskevia arvioitaan ja olettaa, että alikäyttö jää varainhoitovuoden lopussa noin –250 miljoonan euron tasolle, eli jäsenvaltioiden ennusteiden mukaista tasoa alemmaksi. 2.2.2. Hedelmät ja vihannekset (–162,1 milj. euroa) Hedelmä- ja vihannesalan toteutumismallin taustalla olevat syyt ovat edelleen samanlaisia kuin varojärjestelmää koskevassa kertomuksessa nro 5–6/2006 esitettiin. 2.2.3. Tuet liitteeseen I kuulumattomille tuotteille (–123,7 milj. euroa), kuitukasvit (–33,1 milj. euroa), sianliha, munat ja siipikarja (–54,9 milj. euroa) Näiden alojen toteutumismallin taustalla olevat syyt ovat edelleen samanlaisia kuin varojärjestelmää koskevassa kertomuksessa nro 7/2006 esitettiin. 2.2.4. Sokeri (+254,5 milj. euroa), maito- ja maitotuotteet (–161,5 milj. euroa) Sokerin oletettua toteutumismallia koskeva tilanne esitettiin varojärjestelmää koskevassa kertomuksessa nro 8/2006. Komissio panee merkille määrärahojen käytön nykytason maitoalalla. Neuvosto on tällä välin kuitenkin hyväksynyt asianomaisten jäsenvaltioiden suorittamien maidon lisämaksujen maksamisajankohtaa koskevan ehdotuksen. Tästä syystä on odotettavissa, että määrärahat, joiden käyttö on tällä hetkellä noin 160 miljoonan euron tasolla, ylittyvät varainhoitovuoden lopussa. (Huom: Varojärjestelmäkertomuksessa nro 8/2006 esitetään yksityiskohtainen selvitys määrärahojen oletetusta toteutumistasosta varainhoitovuoden loppuun asti kyseisellä alalla.) 2.2.5. Muut markkinatoimenpiteet Komissio arvelee, että muiden markkinatoimenpiteiden osalta määrärahoja jää käyttämättä seuraavilla aloilla: viljat, riisi, elintarvikkeet, oliiviöljy, viini, menekinedistäminen sekä naudanliha. 2.2.6. Suorat tuet (–932,1 milj. euroa) Komissio toteaa, että indikaattorin osoittama alikäyttö 31. elokuuta 2006 asti ulottuvalla jaksolla laskee –785 milj. euron tasolle varainhoitovuoden loppuun mennessä. Komissio on tarkistanut talousarviovaatimuksia koskevia arvioitaan ja olettaa, että alikäyttö jää varainhoitovuoden lopussa noin –660 miljoonan euron tasolle. Alikäyttö johtuu pääosin eräiden jäsenvaltioiden tilanteesta, ja nämä jäsenvaltiot ovat esittäneet alikäytön syyksi lukuisat hallinnolliset muutoksenhaut, joita tuensaajat ovat oikeuksien jakamisen osalta tehneet. Ne viittasivat myös tukien maksamisessa esiintyneisiin ongelmiin. Eräät jäsenvaltiot ilmoittivat lisäksi, että useat pienet edunsaajat olivat alhaisten tukimäärien vuoksi luopuneet tukioikeuksistaan, eli määrärahoja jäi myös tältä osin käyttämättä. 2.2.7. Maatalousmenojen tarkastaminen (160,9 milj. euroa) Tämän alan toteutumismallin, jonka arvioidaan jatkuvan varainhoitovuoden loppuun asti, taustalla olevat syyt ovat edelleen samanlaisia kuin varojärjestelmää koskevassa kertomuksessa nro 8/2006 esitettiin. 3. PÄÄTELMÄT Alaotsakkeessa 1a määrärahojen täytäntöönpano (jäsenvaltioiden menot 16. lokakuuta 2005 – 31. elokuuta 2006) oli 41 144,7 miljoonaa euroa eli 95,1 prosenttia käytettävissä olevista määrärahoista. Talousarviomäärärahojen alikäytön arvioitiin indikaattoriin verrattuna olevan noin –1 191,7 miljoonaa euroa samalla ajanjaksolla, ja se liittyy pääasiassa suoriin tukiin. Komissio seuraa tilannetta tarkasti. Lopullinen alikäyttötaso riippuu siitä, miten hyvin jäsenvaltiot ovat varainhoitovuoden loppuun mennessä pystyneet ratkaisemaan ohjelman täytäntöönpanossa ilmenneet ongelmat. Alaotsakkeessa 1b määrärahojen täytäntöönpano (jäsenvaltioiden menot 16. lokakuuta 2005 – 31. elokuuta 2006) oli 4 736,9 miljoonaa euroa, toisin sanoen 61,0 prosenttia käytettävissä olevista määrärahoista. Komissio arvioi tässä vaiheessa, että maaseudun kehittämisen määrärahat käytetään siten kuin vuoden 2006 talousarviossa esitetään. LIITE [pic] [pic] [1] EYVL L 244, 29.9.2000, s. 27.